**METHALI, NAHAU**

**NA VITENDAWILI**

**DARASA LA 3 NAKUENDELEA**

**KIMECHAPWA NA KUPRINTIWA NA SEKHIM PRODUCTION**

UTANGULIZI

Kitabu hiki kimeandaliwa na kutungwa kwalengo la kusaidia kuinua ufasaha wa Kiswahili katika Nyanja ya METHALI, NAHAU na VITENDAWILI. Kinaweza kutumiwa kwa wanafunzi kuanzia darasa la III hadi darasa la saba lakini kitabu hiki pia ni kizuri katika kutumiwa na familia kwenye kutegeana vitendawili mara wamalizapo chakula cha jioni

Kitabu hiki kimeandikwa kwa lugha safi ya kiswahili ili kumuwezesha hata mzazi kumsaidia mwanafunzi kujifunza kipindi wanafunzi yupo nyumbani na wazazai wake

Mzazi unashauriwa kumnunulia mtoto kitabu hiki ili aendelee kujifunza methali na nahau wakati wote anapo kuwa nyumbani hata shuleni pia ili kimsaidie katika kukua kiakili na kukuza ubongo wake wakati wote akiwa shuleni na nyumbani pia

Kitabu hiki kimeandaliwa kwa lengo la kumwezesha mwanafunzi kujifunza methali nahau na vitendawili. Kimelenga zaidi mwanafunzi wa shule ya msingi hususan kuanzia darasa la III-VII.

**SOMO LA KWANZA**

**METHALI**

**A**

1. Aibu ya maiti, aijuaye mwosha
2. Abadi abadi, kamba hukata jiwe
3. Afya ni bora, kuliko mali
4. Ahadi ni, deni
5. Aisifuye mvua, imemnyea
6. Akiba, haiozi
7. Akili ni nywele, kila mtu ana zake
8. Akili nyingi, huondoa maarifa
9. Akufaaye kwa dhiki, ndiye rafiki
10. Akutendaye mtende, mche asiyekutenda
11. Alalaye usimwamshe, ukimwamsha utalala wewe
12. Aliye kando, haangukiwi na mti
13. Aliye juu, mngoje chini
14. Aliyezoea kupokea, kutoa ni vita
15. Apendwapo akajua, haachi kujishaua (kujigamba)
16. Asiyekuwa na wake, ana Mungu
17. Asiyesikia la mkuu, huvunjika guu
18. Asiye na bahati, habahatiki
19. Asiye na mwana, aeleke jiwe
20. Asiyekujua, hakuthamini
21. Atangaye sana na jua, hujua
22. Avumaye baharini, papa kumbe wengi wapo
23. Asiyekubali kushindwa, si mshindani
24. Aliye kando haangukiwi na mti.
25. Anayekataa wengi ni mchawi.
26. Anayenyolewa kwa chupa hasahau
27. Anayeonja asali, huchonga mzinga.
28. Aombaye maji, huombea chunguche
29. Asiye na mengi, ana machache.
30. Aulizaye, anataka kujua.

**B**

1. Baada ya dhiki, faraja
2. Baba wa kambo si, baba
3. Bahati ya mwenzio, usiilalie mlango wazi
4. Bandu bandu, huisha gogo
5. Baniani mbaya, kiatu chake dawa
6. Barua, ni nusu ya kuonana
7. Bendera, hufuata upepo
8. Biashara, haigombi
9. Bura yangu, sibadili na rehani
10. Bila silaha, usiingie vitani
11. Baada ya kisa mkasa

**C**

1. Changu chetu, chako chako
2. Cha kupewa si, chako
3. Cha mlevi, huliwa na mgema
4. Chanda chema, huvikwa pete
5. Chovya chovya, humaliza buyu la asali
6. Cheche ya moto, huchoma msitu
7. Chema, hakidumu
8. Chombo kilichopikia samaki, hakiachi kunuka vumba
9. Chururu, si ndo! ndo! ndo!
10. Chaka la simba, halilali nguruwe,
11. Chombo cha kuzama, hakina usukani

**D**

1. Dalili ya mvua, ni mawingu
2. Damu ni nzito, kuliko maji
3. Daraja lililo kuvusha, usilitukane
4. Dau la mnyonge, haliendi joshi
5. Dawa ya moto, ni moto
6. Dawa ya deni, ni kulipa
7. Dhamira, ni dira
8. Dua la kuku, halimpati mwewe
9. Dunia, tambara bovu
10. Dunia, ni watu
11. Dunia mti mkavu, kiumbe usiuelemee
12. Daraja livuke, ufikiapo.
13. Debe tupu, haliachi kuvuma.

**E**

1. Elimu, haina mwisho
2. Elfu, huanzia moja
3. Enda na uchao, usiende na uchwao
4. Elimu ni bahari.

**F**

1. Fadhila ya punda, mateke
2. Fahari wawili, hawakai zizi moja
3. Fimbo ya mbali, haiui nyoka
4. Fuata nyuki, ule asali
5. Fumbo mfumbie mjinga, mwerevu huling’amua
6. Funika kombe, mwanaharamu apite
7. Fimbo ya mnyonge, ni umoja.

**G**

1. Gae, huwa chombo wakatiwe
2. Ganda la mua la jana, chungu kaona kivuno
3. Gonga gogo, usikie mlio wake

**H**

1. Hapana siri, ya watu wawili
2. Haraka haraka, haina Baraka
3. Hala hala, mti na macho
4. Hadhari, kabla ya hatari
5. Haba na haba, hujaza kibaba
6. Hakuna masika, yasiyokuwa na mbu
7. Hakuna marefu, yasiyokuwa na ncha
8. Hamadi kibindoni, silaha iliyo mkononi
9. Hasira, hasara
10. Heri nusu shari, kuliko shari kamili
11. Heri kenda shika, kuliko kumi nenda rudi
12. Hucheka kovu, asiyefikwa na jeraha
13. Hakuna msiba, usio na mwenziwe
14. Hasira za mkizi, furaha ya mvuvi.
15. Heri kufa macho, kuliko kufa moyo.
16. Hiari, hushinda utumwa

**I**

1. Ihsani, haiozi
2. Ivumayo, haidumu

**J**

1. Jambo usilo lijua, ni kama usiku wa giza
2. Jifya moja, haliinjiki chungu
3. Jina jema, hung’aa gizani
4. Jogoo hulia, “Uta wangu u kule”
5. Jogoo wa shamba, hawiki mjini
6. Joka la mdimu, huwalinda watundao
7. Jungu kuu, halikosi ukoko
8. Jembe halimtupi, mkulima
9. Jino la pembe, si dawa pengo.

**K**

1. Kalamu ya Mungu, haikosei
2. Kata pua, uunge wajihi
3. Kawaida, ni kama sheria
4. Kipenda roho, hula nyama mbichi
5. Kilema, si ugonjwa
6. Kizuri chajiuza, kibaya chajitembeza
7. Kawia, ufike
8. Kila mwamba ngoma, ngozi huvutia kwake
9. Kimya kingi, kina mshindo mkuu
10. Kitanda usichokilalia, hujui kunguni wake
11. Kosa moja, haliachi mke
12. Kufa kikondoo, ndiko kufa kiungwana
13. Kukopa harusi, kulipa matanga
14. Kupanda mchongoma, kushuka ndio ngoma
15. Kila shetani, na mbuyu wake
16. Kuuliza, si ujinga
17. Kuvuja kwa pakacha, nafuu ya mchukuzi
18. Kuku mgeni, hakosi kamba mguuni
19. Kamba, hukatikia pembamba
20. kanga hazai, ugenini.
21. kiburi si, maungwana
22. kila ndege, huruka na bawa lake.
23. Kinyozi, hajinyoi na akijinyoa hujikata.
24. Kinywa, ni jumba la maneno.
25. Kisebusebu, na kiroho papo.
26. Koti la babu, halikosi chawa.
27. Kuambiana, kupo kusikilizana hapana.
28. Kufa kwa mdomo, mate hutawanyika
29. Kujikwaa, si kuanguka bali ni kwenda mbele.
30. Kulea mimba, si kazi kazi kumlea mwana.
31. Kunako matanga, amekufa mtu.
32. Kupotea njia, ndio kujua njia.
33. Kutoa ni moyo, na si utajiri.
34. Kuvuja kwa pakacha, nafuu kwa mchukuzi

**L**

1. La kuvunda, halina ubani
2. Lenye mwanzo, lina mwisho
3. Lila na fila, havitangamani
4. Linalowezekana leo, lisingoje kesho
5. Leo ni leo, asemaye kesho mwongo
6. Liandikwalo, ndilo liwalo.
7. Lipitalo, hupishwa

**M**

1. Kinga ni bora, kuliko tiba
2. Maji yakimwagika, hayazoleki
3. Maji, hufuata mkondo
4. Mapenzi ni kikohozi, hayawezi kufichika
5. Mbio za sakafuni, huishia ukingoni
6. Mchagua jembe, si mkulima
7. Mchagua nazi, hupata koroma
8. Mchelea mwana kulia, hulia mwenyewe
9. Mcheza kwao, hutunzwa
10. Mchumia juani, hulia kivulini
11. Mdharau mwiba, mguu huota tende
12. Mgaagaa na upwa, hali wali mkavu
13. Mchimba kisima, huingia mwenyewe
14. Mla nawe hafi nawe, ila mzaliwa nawe
15. Msema kweli, ni mpenzi wa Mungu
16. Mtaka cha uvunguni, sharti ainame
17. Mtoto umleavyo, ndivyo akuavyo
18. Mvumilivu, hula mbivu
19. Mwana maji wa kale, hufa maji mazoea.
20. Mwenda pole, hajikwai
21. Mwenda kombo, marejeo ngamani
22. Mwosha, huoshwa
23. Macho, hayana pazia.
24. Maiti, haulizwi sanda.
25. Maji ukiyavulia nguo, huna budi kuyaoga.
26. Maji ya kifuu, bahari ya chungu
27. Majumba makubwa, husitiri mambo.
28. Majuto, ni mjukuu.
29. Mali bila daftari, huisha bila habari.
30. Maneno matupu, hayavunji mfupa.
31. Maneno mazuri, humtoa nyoka pangoni.
32. Maneno mengi, hula vitendo.
33. Mavi ya kale, hayanuki.
34. Mchoyo, hana rafiki.
35. Mficha maradhi, mauti/kifo humuumbua
36. Mganga, hajigangi
37. Mgema akisifiwa, tembo hulitia maji.
38. Mkaidi hafaidi, hadi siku ya iddi.
39. Mkuki kwa nguruwe, kwa binadamu mchungu.
40. Mchele mmoja, mapishi mbalimbali.
41. Mpanda ngazi, hushuka.
42. Mpanda hovyo, hula ovyo.
43. Mpenda chongo, huona kengeza.
44. Msafiri, kafiri.
45. Mshika mawili, moja humponyoka.
46. Maskini haokoti, akiokota huambiwa ameiba.
47. Mtegemea cha nduguye, hufa maskini
48. Mwana wa kuku, hafunzwi kuchakura.
49. Mwanzo wa ngoma, ni lele
50. Mwenye shibe, hamjui mwenye njaa

**N**

1. Ngoja ngoja, yaumiza matumbo
2. Nazi mbovu, haramu ya nzima
3. Ndugu mui, afadhali kuwa naye
4. Nahodha wengi, chombo huenda mrama
5. Ng’ombe wa masikini, hazai
6. Njia ya mwongo, ni fupi
7. Ndege mjanja, hunaswa na tundu bovu
8. Ng’ombe, halemewi na nunduye.
9. Nifae kwa mvua, nikufae kwa jua.
10. Nyota njema, huonekana asubuhi.
11. Nyumba ya udongo, haistahimili vishindo

**O**

1. Ogopa, ni ngao pia
2. Ondoa dari, uezeke paa

**P**

1. Pabaya pako, si pema pa mwenzio
2. Paka akiondoka, panya hutawala
3. Pang’okapo jino, pana pengo
4. Pema usijapo pema, ukipema si pema tena
5. Penye kuku wengi, usimwage mtama
6. Penye nia, pana njia
7. Penye wazee, hapaharibiki neno
8. Pilipili usiyoila, yakuwashia nini?
9. Penye urembo, ndipo penye urimbo
10. Pole pole, ndio mwendo
11. Paka akiwa hakimu, panya hawezi kushinda kesi.
12. Paka hawekewi, kitoweo kulinda
13. Pwagu, hupata pwaguzi

**R**

1. Radhi ni bora, kuliko mali
2. Raha, haina karaha

**S**

1. Safari ni, hatua
2. Samaki mkunje, angali mbichi
3. Samaki mmoja akioza, wote wameoza
4. Sheria ni msumeno, hukata huku na huku
5. Sikio, halilali njaa
6. Sikio la kufa, halisikii dawa
7. Siku njema, huonekana asubuhi
8. Simba mwenda pole, ndiye mla nyama
9. Siri ya mtungi, aijuaye kata
10. Sisimizi, hawi ng’ombe
11. Shibe mwana malevya, njaa mwana malegeza,
12. Shoka lisilo na mpini, halichanji kuni.
13. Shukrani ya punda, ni mateke
14. Siku za mwizi, ni arobaini.
15. Simba hamli, mwanawe.
16. Sipandi punda, asiye na matandiko.
17. Subira, yavuta heri

**T**

1. Tahadhari, kabla ya shari
2. Tajiri na mali yake, maskini na mwanawe
3. Tamaa mbele, mauti nyuma
4. Teke la kuku, halimwumizi mwanawe
5. Toba ni, vitendo
6. Tunda jema, halikawii mtini

**U**

1. Uchungu wa mwana, aujuaye mzazi
2. Udugu wa nazi, hukutana chunguni
3. Ukilima “pantosha”, utavuna “pankwisha”
4. Ukiona vyaelea, vimeundwa
5. Ukistaajabu ya Musa, utaona ya firauni
6. Ukitaka kumla nguruwe, chagua aliye nona
7. Ukubwa ni, jalala
8. Ulimi, hauna mfupa
9. Usitupe jongoo, na mti wake
10. Ushikwapo, shikamana
11. Usiache mbachao, kwa msala upitao
12. Usipoziba ufa, utajenga ukuta
13. Usimwamshe aliyelala, ukimwamsha utalala wewe
14. Usitukane wakunga, na uzazi ungalipo
15. Uzuri wa mkakasi, ndani kipande cha mti
16. Ukitaka kuruka, Agana na nyonga
17. Ukienda kwa mwenye chongo, fumba lako jicho.
18. Ukipenda boga, penda na ua lake.
19. Ukitaka kuwa mvuvi, sharti ujue kuogelea.
20. Ukitaka uzuri, sharti udhurike.
21. Umekula ng’ombe mzima, washindwa mkia?
22. Undugu ni kufaana, sio kufanana.
23. Uongo wa mwenye nyumba si ukweli wa mpita njia.
24. Upele humwota, asiye na kucha.
25. Usiandikie mate, na wino ungalipo.
26. Usigombane na mkwezi, nazi imeliwa na mwezi
27. Ukila na kipofu usimguse mkono.
28. Usisafirie nyota ya mwenzio

**V**

1. Vita vya panzi, furaha ya kunguru
2. Vyanda vya miguu, havivishwi pete
3. Vita vya panzi furaha ya kunguru.
4. Vita vya panga, haviamuliwi kwa fimbo

**W**

1. Wagombanao, ndio wapatanao
2. Walio hai, hawaachi kuonana
3. Wastara, hasumbuki
4. Wema, hauozi
5. Wengi, wape
6. Wingi, si hoja
7. Wino wa Mungu, haufutiki
8. waujua huu, huu huujui.

**Y**

1. Yaliyo pita si ndwele, tugange yajayo
2. Yote yang’aayo, si dhahabu

**Z**

1. Zimwi likujualo, halikuli likakwisha
2. Zito, hufuata jepesi

**SOMO LA PILI**

**NAHAU NA MAANA ZAKE**

A

1. Aga dunia **- fariki**
2. Akali ya vitu -**vitu vichache**
3. Akina baba kabwela **-watu wa kawaida**
4. Akina pangu pakavu tia mchuzi **-wafitini**
5. Alikaa eda **-alitimiza muda wa kumlilia mumewe**
6. Ambulia patupu **-bila kupata kitu chochote**
7. Amekula Fadhili **-ametendewa hisani**
8. Amekuwa kibogoyo **-hana meno**
9. Amepata naizesheni **-amepata cheo**
10. Ametutupa mkono -**amefariki/ametutoka**
11. Amevaa kisura -**amejikwatua,amevaa vizuri**
12. Amevaa miwani **-amelew pombe**
13. Ana inda **- anakataa kumpa mtu** **kitu hali hana haja nacho**
14. Ana mkona mrefu **-mwizi**
15. Ana mkono wa birika **- mchoyo**
16. Anamranda baba -**anafanana sana na baba**
17. Ananiwia -**namdai**
18. Andaa meza - **tayarisha chakula mezani**
19. Anika juani **-weka mambo hadharani**
20. Anua tanga **- kumaliza msiba**
21. Ashakum si matusi -**niwie radhi kwa haya nitakayo yatamka**

**B**

1. Bambwa na polisi -**kukamatwa na polisi.**
2. Bega kwa bega **-kwa ushirikiano**
3. Bora afya -**afya ndiyo mali**.
4. Bubujika maneno **-kuongeamaneno kwa mfululizo.**
5. Buheri wa afya **-mzima wa afya, raha mustarehe**
6. Bwaga chini **-weka chini**

C

1. Changa bia **-kula kwa ushirika.**
2. Chapa mguu **-kutembea kwa miguu**.
3. Chombo kinakwenda mrama -**chombo kipo hatarini.**
4. Chungulia kaburi **-kuugua sana hata kukaribia kufa.**

**D**

1. Domo kay **-mlaghai/mpayukaji**
2. Dunia kazi **-kuvumilia kazi, kazi nikukazana**

E

1. Elimu ni bahari **-elimu haina mwisho**
2. Enda chafya **-piga chafya**
3. Enda mwayo **-piga mwayo**

F

1. Fanya juu chini **-jitahidi kwa kila njia**
2. Fanya kimasomaso **-kuepuka matatizo kwa ujanja.**
3. Fanya kwa mkato -**kufupisha/ kuharakisha.**
4. Fedha kichele **-fedha kidogo**
5. Fika tamati **-fika mwisho**
6. Fimbo zimemuota mgongoni -**ana alama za fimbo mgongoni.**
7. Fuja mali **-tumia mali ovyo**
8. Fulani hana faragha -**hana siri**
9. Funga mkutano **-kumaliza kikao**
10. Funga safari **-kuanza safari**
11. Fyata mkia (ulimi) **-Kunyamaza/Kukaa kimya**
12. Fyatua risasi **-piga risasi**

G

1. Genge la vibarua **-Shirika la vibarua**
2. Gumzo la uongo na kweli**-mazungumzo ya kawaida.**

**H**

1. Hajapata jiko **-hajaoa.**
2. Hana mbele wala nyuma **-masikini/hahehahe**
3. Hawapikiki chungu kimoja **-hawapatani kabisa.**
4. Hawezi kufua dafu - **hana uwezo/ nguvu**
5. Hiari yako **-upendavyo.**
6. Hoi hoi ya harusi/ siku kuu**-shangwe ya harusi au siku kuu.**

**J**

1. Jina la kukebehi **-jina la kupanga tena ni la dharau.**
2. Jipu limeiva - **kivimbe cha jipu kimefikia kupasuka.**

**K**

1. Kaa chonjo **-kuwa na tahadhari**
2. Kaba koo **-kumsonga mtu kooni**
3. Kalia kitako **-sengenya**
4. Kata Kamba **-kufariki**
5. Kata kiu **-maliza hamu**
6. Kata mitaa **-kuzurura**
7. Kata roho **-fariki**
8. Kata shauri **-kuamua kufanya jambo**
9. Kata tamaa - **kosa matumaini**
10. Kazi ya kijungu jiko- **kazi isiyo maalumu**
11. Kazi ya kujitolea - **kazi isiyo na mshahara**
12. Kifungua mimba **-mtoto wa kwanza kuzaliwa**
13. Kiini macho **-mazingaombwe**
14. Kijitia madahilo-**kujivuna/ kujitia fahari**
15. Kitinda mimba **-mtoto wa mwisho kuzaliwa**
16. Kuadua msiba -**kutambikia ili kuondosha msiba.**
17. Kucheza shere **-kudhihaki**
18. Kuchokoa maneno-**kutafuta chanzo cha maneno.**
19. Kufa kibudu **-mnyama kufa bila kuchinjwa.**
20. Kufa kikondoo **-kufa bila kujitetea**
21. Kufa kishujaa **- kufa ukipigania haki**
22. Kufa maji **-kufariki ndani ya maji/kuzama**
23. Kufa moyo -**kukata tamaa**
24. Kufa na kupona-**kukazana kwa nguvu zote.**
25. Kufanya tumbo joto-**kuwa na wasi wasi**
26. Kufatana sanjari-**Kufatana katika mistari mithili ya askali.**
27. Kufungua mkutano -**kuanzisha mkutano.**
28. Kugongeana bilauli -**kutakiana heri katika kinywaji.**
29. Kujikaza kisabuni -**kujikaza mpaka mwisho.**
30. Kujipalia mkaa **-kujitia matatani.**
31. Kukata rufani**-kutaka kujitetea katika mahakama ya juu.**
32. Kukenua meno - **kutoa meno nje**
33. Kula chumvi nyingi **-kuishi miaka mingi**
34. Kula kiapo - **kuapa**
35. Kula mlungula -**kula rushwa/ kuzunguka mbuyu**
36. Kula mwande -**kukosa jambo ulilo kusudia.**
37. Kula njama **-kufanya mipango yasiri**
38. Kula rushwa **-kupokea/kutoakitu/mali mapato yasiyo halali ili utoe/upokee msaada au huduma**
39. Kulala na njaa -**kulala bila kula chakula chochote.**
40. Kulisha nyama ya ulimi**-kutoa mazungumzo matamu**
41. Kumchimba mtu -**kumtafuta mtu undani wake.**
42. Kumkata mtu kauli -**kumdakiza mtu maneno.**
43. Kumnoa mtu **-kumtia mtu fitina.**
44. Kumpa mtu kisogo **-kumsahau/kumpuuza.**
45. Kumpa mtu pongezi-**kumtakia heri na fanaka.**
46. Kumtia mtu moyo \_ **kumhimiza mtu ajikaze.**
47. Kumuonea mtu kijicho **-kumuonea wivu**
48. Kumuonyesha mtu mgongo -**kumkimbia mtu.**
49. Kumwaga unga **-kufukuzwa kazi**
50. Kunja uso **-kasirika**
51. Kunywa chakari -**kulewa saana pombe**
52. Kuondolea heshima-**kukashifu/ ondolea jina.**
53. Kuondolea macho **-kutazama kwa makini**
54. Kupelekwa miomboni -**kupelekwa jandoni (unyagoni).**
55. Kupenyezea mtu fedha -**kumhonga mtu fedha.**
56. Kupiga chuku -**kutia chumvi katika habari.**
57. Kupiga mali shoka -**kurithi mali na kuigawanya.**
58. Kupiga moyo konde-**kujikaza.**
59. Kupiga mtindi **-kunywa pombe**
60. Kupiga mtu ukope -**kukonyeza mtu.**
61. Kupiga ubepari -**kujinufaisha kwa kutumia jasho la wengine.**
62. Kupiga vijembe -**kumsema mtu kwa mafumbo.**
63. Kupunga mashetani -**kuita mashetani**
64. Kupunga upepo **-matembezi ya kujiburudisha.**
65. Kuruka kesi **-kuepuka kesi kwa ujanja.**
66. Kusema kiada -**kusema polepole kwa lafudhi.**
67. Kusema vizuri na watu -**kutoa hongo (kuhonga).**
68. Kushinda na njaa -**kukaa kutwa bila kula**
69. Kusoma kwa gaibu -**Kusoma bila kutazama kitu.**
70. Kuukata/ kuuchinja **-kuwa na mafanikio**
71. Kuvisha kilemba cha ukoka **-kumsifia mtu sifa asizo stahili**
72. Kuwa macho **-kuwa mwangalifu**
73. Kwenda haja **-kujisaidia**

L

1. Lala fofofo **- lala usingizi mzito**
2. Lala matanga **-kulala msibani**

M

1. Mezea mate - **tamani kitu**
2. Mvua za rasharasha **-mvua ndogo ndogo/ manyunyu.**
3. Mtoto wa kikopo - **mhuni**

N

1. Ndumila kuwili **-mtu anayetoa maneno ya umbea huku na kupeleka kwingine.**
2. Nyonya nguvu **-kujitajirisha kwa nguvu za watu wengine.**

**O**

1. Omba radhi **-omba msamaha**
2. Ona cha mtemakuni **-pata taabu/mateso**
3. Ona fahari -**jivunia**
4. Ona haya - **kuwa na aibu**

P

1. Paka mafuta kwa mgongo wa chupa - **kumpa mtu sifa asizostahili/ danganya.**
2. Pata ahueni **-pata nafuu**
3. Pata jiko **-kuoa/kuolewa**
4. Piga chenga - **kwepa**
5. Piga deki **-safisha**
6. Piga domo **- kuongea sana**
7. Piga kithembe **-kushindwa kutamkanenoi pasavyo**
8. Piga makofi **-shangilia**
9. Piga marufuku - **kataza jambo**
10. Piga mbinja **-piga mluzi**
11. Piga mbio **-kukimbia**
12. Piga mbiu - **tangazo la wazi**
13. Piga mbizi - **ogelea**
14. Piga moyo konde - **kujikaza**
15. Piga usingizi **-kulala**
16. Piga uvivu **-kukaa bila kufanya kazi**
17. Piga windo**-kusaka mnyama au ndege porini**
18. Piga yowe **- piga kelele ili kupata msaada**
19. Pigwa butwaa **- shikwa na** **mshangao**
20. Pokea kwa mikono miwili **-kupokea kwa shukurani**
21. Ponea chupuchupu **-nusurika kufa/kupona kwa bahati**

**S**

1. Salama salimini **-bila tatizo lolote**
2. Shika tama - **sikitika /huzunika**
3. Shika mkia - **kuwa wa mwisho**.
4. Shika usukani **-ongoza**
5. Shika vumbi **-chafuka**
6. Shikwa na homa **-pata homa/ugua**
7. Shingo upande **-kutokuridhika**
8. Sina hali **-sijiwezi**

T

1. Tajiri wa rangi **-kinyonga**
2. Tega sikio **-sikiliza kwa makini**
3. Tia chumvi - **ongeza maneno yasiyo ya kweli**
4. Tia doa - **weka dosari/kasoro**
5. Tia for a **- kupita kiasi**
6. Tia moyo -**kumpa mtu** **matumaini**
7. Tia nanga **-fika mwisho**
8. Toa rambirambi -**kutoa pole**
9. Toa wosia **-sema maneno ya mwisho**
10. Toka sare **-kufanana**

U

1. Unga mkono - **kubaliana**

V

1. Vunja ahadi **-kutotimiza makubaliano**
2. . Vunja moyo **-katisha tamaa**

Z

1. Zaa matunda **-onyesha mafanikio**

**SEHEMU YA TATU**

**VITENDAWILI NA MAJIBU**

**Tega na kutegua vitendawili**

1. Bibi hatui mzigo wake -**kobe/ konokono**
2. Askari wangu ni mpole lakini adui wanamhara **-paka**
3. Mjomba hataki tuonane -**kisogo**
4. Kila mtu humwabudu apitapo -**mlango**
5. Watoto wa binadamu wakiondoka hawarudi -**majani**
6. Priii mpaka maka -**utelezi**
7. Nyumba yangu ndogo lakini ina wapangaji wengi- **kiberiti**
8. Wana wa mfalme ni wepesi sana kujificha -**macho**
9. Ukumbuu wa babu ni mrefu -**barabara/** **njia**
10. Babu amelala ndani ndevu zake zipo nje -**mahindi**
11. Hausimiki hausimami -**mkufu**
12. Kaa hapa na mimi nikae pale tumfinye mchawi -**kula ugali**
13. Kiota chanke kimezungushiwa boma la nyasi -**macho**
14. Napigwa faini kosa silijui **-kujikwaa**
15. Ajihami bila silaha **-kinyonga**
16. Akibeba watoto wake hawezi kuwashusha **mahindi.**
17. Nina chemchemi isiyo kauka -**ulimi na mate**
18. Zulia la Mungu -**ardhi.**
19. Viti vyote nimevikalia isipokuwa hicho -**moto**
20. Popoo mbili zavuka mto **-macho**
21. Kila niendapo hunifuata -**kivuli**
22. Kamba yangu ndefu lakini haiwezi kufunga mzigo wa kuni -**barabara / njia**
23. Bomu la machozi baridi -**moshi**
24. Nyumba yangu ina mlango juu -**chupa**
25. Kilemba chake hazimishi -**jogoo**
26. Kuku wangu hutagia miibani -**nanasi**
27. Nyumba yangu haina mlango -**yai**
28. Utupacho wewe kwake ni dhahabu -**nzi**
29. Mama hachoki kunibeba -**kitanda**
30. Shamba langu kubwa lakini mazao yake

ni kidogo -**nywele**

1. Jinamizi laniita lakini silioni **-mwangwi**
2. Watoto wa tajiri wa nguo hulala na kutembea uchi - **maboga**
3. Ukoo wetu hauishiwi na safari \_ **siafu**
4. Kafa huku akining’inia **\_ buibui**
5. Mwanangu hunipa kitu kitamu lakini akichokozwa hutawanya watu **-nyuki**
6. Ana miguu ya msumeno **\_ panzi**
7. Akijikunja anakuwa herufi O akijinyoosha anakua namba moja **\_ jongoo**
8. Ana mdomo lakin anang’ata kwa mkia **\_ nge**
9. Anajua kuchora ingawa hajui anacho kichora **\_ konokono**
10. Rafiki yangu ni mharibifu lakini namhitaji **\_ moto**
11. Kila ukiwakuta wamejitayarisha kupigana \_ **katani/ mkonge**
12. Huku na huku tamu, katikati chungu \_ **jua**
13. Kulia kwake ni kicheko kwetu \_ **mvua**
14. Teketeke huzaa gumu gumu, gumu gumu huzaa teke teke \_ **mahindi**
15. Ubwabwa wa mwana mtamu \_ **usingizi**
16. Wakikua mama yao huwatupa mbali kwa kishindo \_ **mbarika/ nyonyo**
17. Bwana afya wa pori -**fisi**
18. Amefika kabla mjumbe hajarudi -**nazi**
19. Kondoo wetu ana nyama nje na ngozi ndani \_ **firigisi**
20. Hana staha wala adabu kwa watu **-utelezi**
21. Mbwa mwitu wamemzunguka kumlinda -**ulmi na meno**
22. Ajenga ingawa hana mikono -**mchwa**
23. Nina saa ambayo haijawahi kusimama tangu ilipo tiwa ufunguo -**nguo**
24. Mti wangu una matawi saba, manne mabichi, mawili makavu na moja lina kichaa -**ng’ombe**
25. Adui tumemzunguka lakin hatumuwezi **-moto**
26. Nikikutana na adui yangu nnanyong’onyea **-ugonjwa**
27. Huuawa kwa uzazi wake **-kinyonga**
28. Kipara cha babu kinafuka moshi **-ugali**
29. Mzazi ana miguu lakin mzaliwa hana **-kuku na yai**
30. Huku ng’o na huko ng’o **-giza**
31. Nina watoto watatu, nikimuondoa mmoja waliobaki hawawezi kufanya kazi **-mafiga**
32. Cheupe kimevunjika imetokea manjano **\_ yai**
33. Juu mboga, katikati kuni, chini ugali **\_ mhogo**
34. Babu amevaa koti la chuma **\_ kobe**
35. Nyundo zangu zimetengenezwa kwa mfupa **\_ meno**
36. Nyumba yangu ina nguzo moja **\_ uyoga**
37. Ninacho lakini sikioni **\_kisogo**
38. Gari langu halitumii mafuta **\_ miguu**
39. Anatengeneza mchuzi mtamu lakini hapiki jikoni **\_kivuli**
40. Hesabu yake haina faida -**nywele/mchanga**
41. Fuu funika, fuu funua **-kutembea**
42. Hapotei hata akiwa gizani **-tonge liendalo mdomoni**
43. Namkata mwanangu nalia mwenyewe **\_ kitunguu**
44. Nikimuita huniita, nikienda simkuti  **- mwangwi**
45. Mzungu anachungulia dirishani -**kamasi**
46. Mzungu katoka ulaya na mkono kiunoni **\_ kikombe**
47. Tajiri wa rangi -**kinyonga**
48. Amejiingiza jela mwenyewe**\_ kuku akiatamia.**
49. Nikitembea, nikirudi hurudi pia **-kivuli**
50. Maskini huyu hata amechangiwa vipi haridhiki \_ **tumbo.**
51. Mazishi yake ni furaha kwa watu **-mbegu**
52. Safari yake huirudiarudia haimalizi -**jua**
53. Waliobeba maiti hawaongei lakini yeye anaongea **chungu kinapochemka**
54. Mtoto wangu hatambuliki hata nikimkuta na wenzake -**fedha**
55. Ninapompiga mwanangu watu hucheza **-ngoma**
56. Ukisogea naye husogea, ukisimama naye husimama, **\_ kivuli**
57. Kila mtu atapita mlango huu **-kifo**
58. Ni jeuri sana lakini huogopa jua **-utelezi**
59. Mwanangu analia mwituni **-shoka**
60. Mwanangu anasemea pangoni **-ulimi**
61. Akimchukua hamrudishi -**kaburi (kifo).**
62. Tunakwenda wote tunarudi wote lakinihatuongei **kivuli.**